text: 
  Aktørerne har gennemprøvet ti samlejestillinger, og det er tydeligt, at
   stillingerne giver vidt forskellig stimulation og muligheder. 
  Videofilmen og bogens ( for få ) skanningsbilleder er blevet forsynet 
  med hjælpelinjer, så den ukyndige kan følge organernes stormvejr. Både 
  film og bog er desuden illustreret med tegninger, der yderligere 
  anskueliggør stillingerne og deres anatomiske konsekvenser.
  
  En række traditionelle antagelser bliver bekræftet: Det er f.eks. 
  tydeligt, hvordan urinblæren i visse stillinger fungerer som effektiv 
  stødpude mellem penis og foster. Når kvinden sidder " omvendt " på 
  manden, bl.a..
  
  
  G-punktet
  
  Lasse Hessel selv fremhæver også et par overraskende iagttagelser. 
  Således er vaginas vægge  -  undtagen forvæggen  -  helt passive under
   samlejet. Desuden er der tendens til bedre stimulation af G-punktet, 
  hvis kvinden har født: I den mere slappe vagina rammer penis 
  forvæggen tæt ved blærebunden, hvor det uhyre følsomme G-punkt sidder, 
  mens penis i den mere stramme skede trænger helt op i nærheden af 
  livmoderhalsen, hvor der ikke er specielt følsomme zoner.
  
  
  
  